Transformator ontplof in Suid-Kaap | Netwerk24
Deur Jackie Kruger 19 Julie 2019 16:51
Eskom stel ondersoek in nadat 'n transformator Vrydag by 'n substasie in Mosselbaai ontplof het wat grootskaalse kragonderbrekings in die Suid-Kaap veroorsaak het.
Dorpe soos Mosselbaai, George, Oudtshoorn, Plettenbergbaai en Riversdal is deur die kragonderbreking geraak. Die kragonderbreking was omstreeks 10:30, maar die krag is teen omstreeks 11:30 herstel.
Eskom het by navraag gesê daar was Vrydagoggend 'n ontploffing by die Proteus-substasie naby Mosselbaai en tegnici probeer nog vasstel wat dit veroorsaak het.